आता देश कोरोनामुक्त झालाच म्हटल्यावर फुटबॉलचे सामने सुरू झाले. फुटबॉलची मैदानं क्रीडाप्रेमींनी भरून गेली. शाळा पुन्हा उघडल्या. लोकही आपापल्या आवडत्या कॅफेमध्ये जाऊ लागले. एकूणच सर्व सुरळीत झाल्यासारखं वातावरण व्हिएतनाममध्ये दिसू लागलं होतं.

आमचं आयुष्य पूर्ववत झालं होतं, असं 27 वर्षीय माय शॉन टू सांगत होती. ही तरुणी मध्य व्हिएतनाममधील दा नांग इथली आहे.

दा नांग या व्हिएतनाममधील समुद्रकिनाऱ्याकडील भागात देशातील बरीच मंडळी पर्यटनासाठी येतात. माय शॉन टू सांगते, या भागात येण्यासाठी हळूहळू बुकिंगही सुरू झालं होतं. माय शऑन टू ही पर्यटन एजन्सीतच काम करते.

मात्र, जुलै महिना संपता संपता म्हणजे शेवटच्या आठवड्यात दा नांगमध्ये अचानक कोरोना व्हायरसच्या नव्या उद्रेकाचं केंद्र बनलं. तेथील शास्त्रज्ञांनाही हा मोठा धक्का आहे. 99 दिवसांनंतर अचानक कोरोनाच्या रुग्णांची संख्या झपाट्यानं वाढली.

व्हिएतनामचं कौतुक 

काही आठवड्यांपूर्वीच व्हिएतनामनं कोरोनावर मात केली म्हणून जगभर कौतुक झालं.

व्हिएतनाममधील कम्युनिस्ट पक्षानं अत्यंत वेगानं आणि निर्णायक पद्धतीनं कोरोनाविरोधात लढा दिला. इतर देश गोंधळलेल्या अवस्... आणखी 4000 वर्णांसाठी लेख सुरू ठेवा:
थेत असताना व्हिएतनाम अत्यंत लक्षपूर्वक सामना करत होता. परदेशातून येणाऱ्या प्रत्येकाची तपासणी केली जात होती.

देशात प्रवेश करणाऱ्या प्रत्येकाला सरकारी विलगीकरण कक्षात ठेवले जात होते, काँटॅक्ट ट्रेसिंग केली जात होती आणि देशव्यापी चाचणी मोहीम राबवली गेली. 

आता एवढं सारं व्हिएतनामं केलं, मग चुकलं कुठे?

काही चुकीचं झालंय, याची मलाच खात्री वाटत नाही, असं प्रा. मायकल टूल म्हणतात. प्रा. टूल हे साथरोगतज्ज्ञ आहेत. शिवाय, ते मेलबर्न येथील बर्नेट इन्स्टिट्युटमध्ये वरिष्ठ संशोधक म्हणूनही कार्यरत आहेत.

स्पेन, ऑस्ट्रेलिया आणि हाँगकाँग यांसारख्या अनेक देशांना वाटलं की, हे आरोग्य संकट आपल्या नियंत्रणात आलंय आणि तिथे विषाणूचा पुन्हा उद्रेक पाहायला मिळाला, असं प्रा. टूल सांगतात.

दा नांगमध्ये बरेचजण बिनधास्त होते. कारण त्यांना वाटत होतं की, कोरोना आता नियंत्रणात आलाय. मात्र, नवीन रुग्ण सापडू लागल्यानंतर दा नांगमध्ये फिरण्यासाठी आलेले लोक लगेच आपापल्या घरी परतू लागले. दा नांग शहरात बाहेरील पर्यटकांना येण्यास बंदी घालण्यात आली आणि पूर्ण लॉकडाऊन लागू करण्यात आलं.

व्हिएतनामवरून एक लक्षात येऊ शकतं की, थोडी तरी चूक झाली असेल, तरी विषाणू वेगानं पसरू शकतो, असं प्रा. टूल म्हणतात.

देशात पुन्हा विषाणूचा उद्रेक कसा झाला, याचा शोध घेण्यासाठी व्हिएतनाममधील शास्त्रज्ञ आणि संशोधकांमध्ये एकप्रकारे स्पर्धा सुरू झाली आहे.

व्हिएतनामची राजधानी हनोई येथील ऑक्सफर्ड विद्यापीठाच्या वैद्यकीय संशोधन पथकाचे संचालक प्रा. रॉजर व्हान डूर्न म्हणतात, व्हिएतनाममध्ये पुन्हा झालेल्या कोरोना उद्रेकाचा मूळ स्रोत 'मोठं रहस्य' आहे.

प्रा. डूर्न यांचं पथक व्हिएतनामच्या सरकारसोबत कोरोनाच्या काळात काम करत आहे. या पथकातील काहीजण विशेषत: हे काम करत आहेत की, ज्यातून विषाणू नेमका कसा आणि कुठून पसरत आहे. 'जेनेटिक डिटेक्टिव्ह वर्क' असं या कामाला त्यांनी नाव दिलंय.

मात्र, अजूनतरी कुणालाही नेमकं कळलं नाहीय की, दुसऱ्या उद्रेकाचा प्रसार नेमका कुठून झालाय. दुसऱ्या उद्रेकावेळी सापडलेला पहिला रुग्ण अर्थात दा नांगमधील 57 वर्षीय व्यक्ती (पेशंट 416 अशी त्याची ओळख सांगितली जातेय) नेमका कुणाच्या संपर्कात आणि कुठे संपर्कात आला, हेच अद्याप कळलं नाहीय.

काही तर्क लावले जात आहेत. मात्र, निश्चित असं काहीच नाही.

स्थानिक माध्यमांनी विषाणूच्या ताणामुळे नव्याने प्रसाराचा अंदाज लावलाय, तर...